  Наталья Тетерина 23–24 тулыспалэ Удмуртиысь лулчеберетъя йӧскалык огазеяськонъёс куспын футзалъя (залын шудон футболъя) элькун чемпионат ортчоз. Со сярысь Калыкъёслэн эшъяськон юртсылэн пресс-службаез ивортэ. Чемпионатлэн ужпумез — калыкъёс куспын валанэз вӧлмытон, элькунысь лулчеберетъя йӧскалык огазеяськонъёслэсь эшлыко кусыпъёссэс юнматон но кужмо спортсменъёсты шараян Удмуртиысь Калыкъёслэн эшъяськон юртсылэн пресс-службаезӴошатскон лулчеберетъя «Металлург» дворецлэн спортъя огъетаз ортчоз. Чемпионатлэн радлыкез: 23-тӥ тулыспал 11.00 — Чемпионатэз сӥё-дано усьтон, пус чӧлтон; 12.00 — 20.00 — футбол шудонъёс. 24-тӥ тулыспал 11.00 — 18.00 — Йылпумъясь шудонъёс, вормисьёсты данъян. Ӵошатсконэз Удмуртиысь Йӧскалык политикая министерство, Калыкъёслэн эшъяськон юртсы но армянъёслэн «Урарту» огазеяськонзы радъяло.  Тегъёс: Спорт Ижкар Удмуртия йӧслыкъёс  